**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 05.02.2024**

 Ca urmare a solicitării adresate de **U.A.T Comuna Jijila** cu sediul în satul Jijila, comuna Jijila, str. Principală, nr. 77, județul Tulcea, pentru proiectul *”***Modernizare și extindere sistem de alimentare cu apă potabilă în satele Garvăn și Jijila, comuna Jijila, județul Tulcea”** propus a se realiza în intravilanul și extravilanul comunei Jijila**,** satele Jijila și Garvăn, județul Tulcea, conform Certificatului de Urbanism nr. 61 din 14.09.2023 eliberat de Primăria comunei Jijila, înregistrată la A.P.M Tulcea cu nr. 13667/25.10.2023, a depunerii Memoriului de prezentare înregistrat la A.P.M Tulcea cu nr. 1575715.12.2023 și a completărilor ulterioare înregistrate cu nr. 797/18.01.2023, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr. 49/2011, cu modificările și completările ulterioare;

Autoritatea competentă pentru protectia mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 30.01.2024, că proiectul *”***Modernizare și extindere sistem de alimentare cu apă potabilă în satele Garvăn și Jijila, comuna Jijila, județul Tulcea”** propus a se realiza în intravilanul și extravilanul comunei Jijila**,** satele Jijila și Garvăn, județul Tulcea, **nu se supune evaluarii impactului asupra mediului.**

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, *anexa nr.2, punctul 13, lit. a) orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului* și *punctul 2, litera d) punctul 3. foraje pentru alimentarea cu apă;*
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, nu sunt de natură a genera un impact semnificativ asupra mediului;
3. proiectul propus intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:
* s-au identificat ANPIC  intersectate de proiect, respectiv ROSPA0073 Măcin Niculițel;
* nu s-au identificat ANPIC învecinate aflate în zona de influenţă a proiectului;
* s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv ROSPA0073 Măcin Niculițel;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.
1. proiectul propus intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

**a) Dimensiunea și concepția întregului proiect**

Proiectul vizează extinderea și modernizarea celor două sisteme de alimentare cu apă existente, de la nivelul localităților Garvăn și Jijila, comuna Jijila. Cele două sisteme de alimentare cu apă, vor fi compuse din: front de captare; gospodării de apă; rețea de aducțiune; rețea de distribuție; accesorii pe rețeaua de distribuție (cămine de aerisire, cămine de golire, vane îngropate, hidranți); cămine de branșament.

Caracteristicile principale ale construcțiilor din cadrul obiectivului:

*Localitatea Garvăn:*

* Realizarea a 3 puțuri noi, complet echipate, la o adâncime de 70.00 ml;
* Conductă de aducțiune din PEID Ltot= 2,283.00 ml (conductă din PEID PE100 Pn16 De90mm L= 233.00 ml; conductă din PEID PE100 Pn16 De110mm L= 201.00 ml; conductă din PEID PE100 Pn16 De140mm L= 795.00 ml; conductă din PEID PE100 Pn10 De140mm L= 1,054.00 ml.)
* Accesorii conductă aducțiune: cămine golire - 3 buc; cămine aerisire -1 buc.;
* Gospodărie apă formată din: împrejmuire - L = 138.00 ml; cămin clorinare-1 buc.; rezervor de înmagazinare, V= 400mc - 1 buc.; cămin debitmetru-1 buc.; drum acces: 60 mp.;
* Conductă de distribuție din PEID, L= 4,124.00 ml (conductă din PEID PE100 Pn10 De110mm L= 1,290.00 ml și conductă din PEID PE100 Pn10 De180mm L= 2,834.00 ml)
* Accesorii rețea distribuție: hidranți - 7 buc.; cămin aerisire (CA) - 4 buc.; cămine golire (CG)- 4 buc.; vane îngropate (VI) - 10 buc.;
* Subtraversări: 4 buc;

*Localitatea Jijila:*

* Realizarea unui puț, complet echipat, la o adâncime de 70.00 ml, conectat la rețeaua de aducțiune existentă care transportă apa brută către rezervorul suprateran existent;
* Reabilitarea forajelor existente F1, F2 și F10 (inspecție video foraj, cabină foraj noua, instalații hidraulice noi, împrejmuire nouă);
* Conductă de aducțiune din PEID PE100 Pn10 De90mm L= 426.00 ml și PE100 Pn10 De200 L= 60.00 ml (care se leagă la conducta existentă);
	+ Accesorii conductă aducțiune: cămine aerisire-1 buc.;
	+ Gospodărie apă formată din: împrejmuire- L = 118.00 ml; cămin clorinare-1 buc.; rezervor de înmagazinare, V= 300mc - 2 buc.; cămin debitmetru: 1 buc.; cămin vane: 1 buc.; drum acces: 90 mp.;
	+ Conductă de distribuție din PEID, L= 20,125.00 ml( conductă din PEID PE100 Pn10 De200mm L=60.00 ml; conductă din PEID PE100 Pn10 De140mm L= 320.00 ml; conductă din PEID PE100 Pn10 De110mm L= 18,000.00 ml; conductă din PEID PE100 Pn10 De90mm L= 985.00 ml; conductă din PEID PE100 Pn10 De75mm L= 570.00 ml; conductă din PEID PE100 Pn10 De63mm L= 190.00 ml;
	+ Accesorii rețea distribuție: hidranți: 32 buc.; cămin aerisire (CA): 20 buc.; cămine golire (CG): 23 buc.; vane îngropate (VI): 21 buc.;
* Subtraversări: 33 buc.

În cadrul proiectului se propunE realizarea unui număr de 460 buc. cămine de branșament, complet echipate, pentru ambele localități. În timpul execuției, în funcție de necesitate, se vor stabili câte cămine de branșament se vor monta pentru localitatea Garvăn și câte cămine de branșament se vor monta pentru localitatea Jijila. De asemenea, s-au prevăzut 80 buc. subtraversări pentru conductele de branșament, în zona drumurilor asfaltate.

Din punct de vedere al echipamentelor, pentru asigurarea funcționării corecte a sistemelor de apă, se prevăd următoarele echipamente și instalații hidraulice:

* pompă submersibile puț Fp1 (sistem apă Jijila): Q = 3.24 l/s, Hp = 65.00 mCA;
* pompă submersibile puț Fp2 (sistem apă Garvăn): Q = 3.00 l/s, Hp = 136.20 mCA;
* pompă submersibile puț Fp3 (sistem apă Garvăn): Q = 3.00 l/s, Hp = 130.00 mCA;
* pompă submersibile puț Fp4 (sistem apă Garvăn): Q = 3.00 l/s, Hp = 129.70 mCA;
* Rezervor de înmagazinare 400 mc (sistem apă Garvăn);
* Rezervoare de înmagazinare 2x300 mc (sistem apă Jijila);
* Stație clorinare (sistem apă Garvăn);
* Stație clorinare (sistem apă Jijila);
* 460 buc. apometre cu transmitere radio pentru urmărirea consumurilor de apă.

**BILANȚ TERITORIAL**

Suprafața pe care urmează să se realizeze investiția este de aproximativ 26,500.00 mp. Suprafața de teren ocupată de lucrările prevăzute de proiect, este situată în totalitate pe amplasamentul aferent infrastructurii rutiere și nu sunt necesare exproprieri, scoateri din circuitul agricol, mutări de garduri, demolări de case sau construcții.

Folosința actuală a terenului: drumuri, domeniu public al comunei Jijila.

Teritoriul administrativ al comunei Jijila se învecinează cu:

* la Nord – localitățile Garvăn și Văcăreni;
* la Est – localitatea Luncavița;
* la Sud – orașul Măcin;
* la Sud-Est – localitatea Greci**.**

**Utilități**

**Alimentarea cu apă:** în localitatea Jijila există un sistem de alimentare cu apă potabilă conform Autorizației de Gospodărire a Apelor nr. 65/29.06.2021, iar în localitatea Garvăn există un sistem de alimentare cu apă potabilă conform Autorizației de Gospodărire a Apelor nr. 159/21.12.2021.Proiectul se va conecta la rețeaua existentă.

**Evacuarea apelor uzate -** la momentul actual, în localitatea Jijila este în execuție proiectul “ÎNFIINȚARE SISTEM PUBLIC CENTRALIZAT DE CANALIZARE AL APELOR UZATE MENAJERE ȘI STAȚIE DE EPURARE A EFLUENTULUI MENAJER ÎN COMUNA JIJILA, SATUL JIJILA, JUDEȚUL TULCEA”.

**Alimentare cu energie electrică:** alimentarea cu energie electrică se va asigura de la rețeaua electrică existentă în zonă.

**Organizarea de șantier**:

Organizarea de șantier se va realiza în intravilanul localității pe terenul pus la dispoziție de beneficiar (primărie), în momentul începerii execuției lucrărilor. Căile de acces nu vor fi schimbate și nici nu se vor realiza unele noi.

Dotări principale ale organizării de șantier: împrejmuire;platformă balastată; container birou și magazie; cabina paza; punct PSI; grup sanitar de tip ecologic care vor fi vidanjate periodic, astfel încât apele uzate menajere nu vor avea un impact semnificativ asupra mediului; tablou electric complet echipat; indicatoare pentru circulație.

Impactul asupra mediului pe perioada organizării de șantier nu va fi unul semnificativ, având în vedere că se va limita la suprafața prevăzută pentru realizarea investiţiei, sunt asigurate utilităţile în proximitate, iar drept căi de comunicaţii pentru organizarea de şantier vor fi utilizate cele existente.

***b) Cumularea cu alte proiecte****:* la momentul implementării actualului proiect se preconizează finalizarea proiectului “ÎNFIINȚARE SISTEM PUBLIC CENTRALIZAT DE CANALIZARE AL APELOR UZATE MENAJERE ȘI STAȚIE DE EPURARE A EFLUENTULUI MENAJER ÎN COMUNA JIJILA, SATUL JIJILA, JUDEȚUL TULCEA”.

***c) Utilizarea resurselor naturale****:* resursele naturale folosite pentru realizarea prezentei investiții vor consta în agregate (nisip, apă, piatră spartă) aprovizionate de la furnizorii din zonă.

***d) Cantitatea și tipurile de deșeuri generate/gestionate:***

Principalele tipuri de deșeuri care se vor genera în perioada de construcție sunt:

|  |  |  |
| --- | --- | --- |
| **Tip deşeu** | **Cod** | **Cantitate estimată****(t)** |
| ambalaje de hârtie şi carton | 15 01 01 | 0,02 |
| ambalaje de material plastic | 15 01 02 | 0,02 |
| **ambalaje de lemn** | 15 01 03 | 0,5 |
| pământ si pietre, altele decât cele specificate la 17 05 03  | 17 05 04 | 5 |
| beton - deșeuri de materiale de construcții | 17 01 01 | 1,5 |
| deşeuri menajere  | 20 03 01 | 1,2 |

Deșeurile menajere și cele reciclabile se vor depozita în containere tip europubelă care vor fi preluate de către operatorul de salubritate. Deșeurile provenite din construcții vor fi reutilizate în realizarea proiectului, excesul va fi valorificat prin operatori economici autorizați pentru reciclarea/reutilizarea deșeurilor.

Pentru deșeurile rezultate pe amplasament, constructorul va încheia contracte cu operatori economici autorizați pentru colectarea și reciclarea deșeurilor, respectând prevederile Legii nr. 17/2023 privind regimul deșeurilor.

Pentru reducerea cantităților de deșeuri generate în timpul execuției lucrărilor, constructorul are obligația să gestioneze (taie, curete, lipească, sudeze, etc.) toate materialele folosite la realizarea investiției astfel încât să reducă procentul de deteriorare/aruncare a materialelor.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* impact minor.

***Atenuarea schimbărilor climatice***

În etapele de implementare ale proiectului nu vor fi lucrări de defrișare a vegetației, terenurile fiind din categoria drumuri. Proiectul propus nu va determina creșterea sau reducerea semnificativă a deplasărilor personale ci va avea un efect neutru și nu va determina creșterea sau reducerea semnificativă a transportului de marfă.

***Adaptarea la schimbările climatice***

Implementarea proiectului se va realiza pe o locație care nu este inundabilă, nu există istoric de alunecări de teren sau perioade cu temperaturi minime extreme. Proiectul nu influențează vulnerabilitatea climatică a persoanelor și activelor din vecinatatea sa.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P Tulcea înregistrat la A.P.M Tulcea cu nr. 1250/26.01.2024 proiectul deține aviz sanitar.

**2. Localizarea proiectului.**

**a) *utilizarea actuală și aprobată a terenurilor****:* în conformitate cu Certificatul de urbanism nr. 61 din 14.09.2023 de către Primăria comunei Jijila, județul Tulcea, folosința actuală a terenurilor este drumuri, domeniu public al comunei Jijila. Destinația propusă: modernizarea și extinderea sistemului de apă potabilă.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:*** prin proiect nu se va afecta capacitatea de regenerare a resurselor naturale, inclusiv solul, terenurile, ținând cont ca lucrările prevăzute în prezentul proiect sunt pe terenuri categoria drumuri utilizate de către locuitori, lucrările se vor desfășura pe o perioadă scurtă de timp. Pe termen lung impactul va fi unul pozitiv, având în vedere necesitatea realizării proiectului.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul;
* *zone costiere și mediu marin* : nu este cazul;
* *arii naturale protejate de interes național, comunitar, inter*național: terenul pe care se realizează investiția este situat în aria protejată ROSPA0073 Măcin Niculițel;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: terenul pe care se realizează investiția este situat în aria protejată ROSPA0073 Măcin Niculițel.
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* proiectul deține Avizul nr. 251/Z/30.10.2023 eliberat de Direcția Județeană pentru Cultură Tulcea.

**3) Tipurile si caracteristicile impactului potențial.**

**a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact moderat pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu este de natură să determine efecte negative permanente pe termen mediu și lung. Se estimează că lucrarile vor avea un impact minor asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul identificat se va manifesta local pe perioada lucrărilor de construcții.

g) ***Cumularea impactului cu impactul altor proiecte existente și/sau aprobate***: nu se vor implementa alte proiecte pe amplasamentul destinat proiectului și în vecinătatea acestuia.

**h) *Posibilitatea de reducere efectivă a impactului:***

La executarea lucrărilor în perioadele secetoase se vor utiliza pulverizatoare de apă împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II.** **Motivele pe baza cărora s-a stabilit neefectuarea evaluării adecvate :**

Amplasamentul proiectului este situat în aria protejată ROSPA0073 Măcin Niculițel. Proiectul nu este necesar pentru managementul ariilor protejate.

Motivele pentru care nu este necesară continuarea procedurii cu trecerea la etapa studiului de evaluare adecvată, sunt:

*1.Pierdere directă prin reducerea suprafeței acoperite de habitat ca urmare a distrugerii sale fizice:*

Implementarea proiectului nu conduce în mod direct, nici la faza de construire și nici la cea de exploatare, la pierderi de suprafețe ocupate de habitate de interes comunitar.

2. *Pierderea habitatului de reproducere, hrănire, odihnă ale speciilor*:

Implementarea proiectului nu conduce, nici la faza de modernizare și nici la cea de funcționare, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona de influență a proiectului.

*3.Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componenta speciilor):*

Implementarea proiectului nu conduce, nici la faza de modernizare și nici la cea de funcționare/exploatare, la alterare/degradare prin deteriorarea calității vreunui tip de habitat de interes comunitar.

*4.Alterare/degradare prin deteriorarea habitatelor de reproducere, hrănire, odihnă a speciilor:*

Implementarea proiectului nu conduce, nici la faza de modernizare și retehnologizare și nici la cea de funcționare/exploatare, la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a proiectului.

*5.Perturbare prin schimbarea condițiilor de mediu existente: strămutari ale exemplarelor speciilor, modificări comportamentale ale speciilor:*

Implementarea proiectului nu conduce, nici la faza de modernizare și retehnologizare și nici la cea de funcționare/exploatare, la perturbări ale speciilor de interes comunitar evaluate ca fiind prezente sau potențial prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

*6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin impărțirea acestora în fragmente mai mici si mai izolate:*

Implementarea proiectului nu conduce, la fragmentarea populației vreunei specii de interes comunitar. Nu vor fi create bariere fizice sau comportamentale.

*7. Reducerea efectivelor populaționale ca urmare a mortalității directe generată de proiect sau ca urmare a celorlalte forme de impact:*

Implementarea proiectului nu conduce nici la faza de modernizare și nici la cea de funcționare/exploatare, la reduceri de efective populaționale ale vreunei specii de interes comunitar.

*8. Alte impacturi indirecte prin modificarea indirectă a calității mediului:*

Nu au fost identificate impacturi indirecte care să conducă la modificarea calității mediului.

*9. Incertitudinile identificate:* Nu au fost identificate incertitudini.

Pentru proiect s-a obținut Avizul APNMM nr. .... din ......2024 cu condiția respectării următoarelor măsuri:

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de SGA Tulcea nr. 9385/PC/21.12.2023 înregistrat la A.P.M Tulcea cu nr. 16047/21.12.2023, proiectul necesită obținerea avizului de gospodărire a apelor dar nu necesită studiu de evaluare a impactului asupra corpurilor de apă .

Pentru proiect s-a obținut Avizul de gospodărire a apelor nr...... din ......2024 cu următoarele condiții:

* Beneficiarul va solicita și va obține toate avizele și autorizațiile necesare, conform prevederilor legale;
* Se va respecta documentația tehnică prezentată pentru obținerea avizului;
* Lucrările proiectate se vor corela funcțional sub aspect hidrotehnic cu lucrările existente sau programate în zonă;
* În perioada de execuție a lucrărilor se vor lua toate măsurile care se impun pentru evitarea poluării apelor de suprafață, pentru protecția factorilor de mediu, a zonelor apropiate, luându-se măsuri de prevenire și combatere a poluărilor accidentale. În cazul producerii unei poluări accidentale în timpul execuției lucrărilor, întreaga răspundere din punct de vedere al depoluării zonei și suportării costurilor revine constructorului;
* Lucrările de organizare de șantier se vor executa pe un teren stabilit de primăria loclității;
* Beneficiarul are obligația să anunțe în scris Administrația Bazinală de Apă Dobrogea-Litoral- Sistemul de Gospodărire a Apelor Tulcea despre data de începere a lucrărilor, cu 10 zile înainte de aceasta;
* La finalizarea lucrărilor, să anunțe A.B.A D.L-S.G.A Tulcea, în vederea participării unui reprezentant la recepția lucrărilor;
* La finalizarea lucrărilor, se vor lua măsuri pentru redarea în folosință a terenului pe care a fost organizarea de șantier, în condiții corespunzătoare;
* În cazul schimbării soluției prezentate în documentația tehnică , se va solicita aviz modificator;
* Se interzice distrugerea sau deteriorarea unităților și instalațiilor rețelei naționale de observații, a reperelor, a mirelor hidrometrice, a stațiilor de determinare automată a calității apelor și a altor asemenea;
* Dacă pe perioada derulării investiției apar modificări ale datelor care au stat la baza emiterii avizului, seva solicita aviz modificator conform prevederilor Ordinului nr. 828/2019 al M.M.A.P;
* Avizul nu scutește beneficiarul de obținerea altor avize/autorizații cerute de legislația în vigoare și în mod special avizele (punctele de vedere) prevăzute în certificatul de urbanism.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. amplasarea organizării de șantier pe suprafețe strict în interiorul amplasamentului;
3. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
4. la efectuarea lucrărilor se vor umecta suprafețele în scopul reducerii emisiilor de praf;
5. șefii de şantier şi conducătorii tehnici vor lua şi alte măsuri care să conducă la buna desfăşurare a lucrărilor şi la recuperarea materialelor ce pot fi refolosite;
6. în cazul în care pe căile de comunicație se constată depuneri datorită activităților desfășurate pe șantier, se are în vedere curățarea carosabilului;
7. deșeurile rezultate în perioada de construcție vor fi gestionate conform prevederilor art. 49, alin. (9) și art.17, alin. (7) din OUG nr. 92/2021 privind regimul deșeurilor, cu modificările și completările ulterioare;
8. se interzice eliminarea oricaror tipuri de deșeuri care ar putea afecta calitatea solului;
9. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
11. titularii pe numele cărora au fost emise autorizaţii de construire şi/sau desfiinţări trebuie să raporteze anual A.P.M, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 cu modificările și completările ulterioare;
12. este interzisă incendierea oricărui tip de deşeu şi/sau substanţă sau obiect;
13. este interzisă îngroparea deşeurilor și eliminarea deşeurilor în afara spaţiilor autorizate.
14. se interzice abandonarea, aruncarea, precum şi ascunderea deşeurilor;
15. se interzice eliminarea, deţinerea, păstrarea deşeurilor în afara spaţiilor autorizate în acest scop;
16. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.
1. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574/87-Aer din zonele protejate. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condițiile impuse prin certificatul de urbanism nr. 61 din 14.09.2023, emis de Primăria comunei Jijila;
8. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/05.02.2024